
JMur  wenige  Worte  schicke  ich  dieser  Ausgabe  der  unter 
dem  Namen  des  Gualtherus  de  Insula  in  der  Pariser  Hand- 
schrift N.  8359  aufbewahrten  zehn  Gedichte  voraus.  Als  ich 
vor  fast  fünf  Jahren  meine  Dissertation  über  das  Leben 
dieses  Mannes  schrieb;  kannte  ich  dieselben  fast  nur  dem 
Namen  nach,  und  so  war  es  mindestens  verzeihlich,  wenn 
ich  in  manchen  Punkten  gegen  Herrn  Gieseb recht  polemi- 
sirte,  dem  sie  gewiss  alle  vorlagen,  als  er  seinen  Aufsatz 
„Die  Vaganten  oder  Goliarden  und  ihre  Lieder"  in  der 
Allgemeinen  Monatsschrift  für  Wissenschaft  und  Literatur 
Jahrgang  1853  S.  10  ff.  und  S.  344  ff.  bekannt  machte. 
Seitdem  ich  dieselben  aber  selbst  genauer  prüfen  konnte, 
habe  ich  meine  frühere  Ansicht  ganz  geändert,  und  halte 
jetzt  unsern  Walther  für  den  Verfasser  nicht  nur  dieser, 
sondern  auch  noch  vieler  anderer  uns  anonym  überlieferten 
s.  g.  Goliardenlieder.  Durch  dieses  Geständniss,  welches  ich 
hier  weiter  auszuführen  leider  augenblicklich  nicht  im  Stande 
bin  —  ich  werde  an  einem  andern  Orte  näher  darauf  ein- 
gehen —  fällt  natürlich  fast  Alles  weg,  was  ich  in  meiner 
Dissertation  S.  18  ff.  zu  beweisen  suchte. 

Ueber  meine  Ausgabe  selbst  hier  nur  so  viel.  Um 
dieselbe  nicht  mit  einer  Unzahl  von  Varianten,  wenigstens 
bei  den  schon  früher  herausgegebenen  Gedichten,  zu  be- 
schweren, gebe  ich  blos  den  von  mir  nach  der  Pariser, 
unstreitig  besten,   Handschrift  an  nicht  wenig  Stellen,   wie 

WO 

,Gcl7 
\i59 


6_ 

ich  glaube,  berichtigten  Text,  den  ich  mit  der  Ausgabe 
von  Wright,  the  Latin  poems  commonly  attributed  to 
Walter  Mapes.  London,  Camden  Society  1841.  4.  collationirte 
(N.  4,  6,  8);  N.  9.  publicirte  derselbe  in  seinen  Anecdota 
literaria.  London  1844.  8.  zum  Theil  entsetzlich  corrum- 
pirt;  bei  N.  1.  und  3.  folgte  ich  hauptsächlich  der  Aus- 
gabe von  Edelestand  du  Meril,  Poesies  populaires  latines 
du  moyen  dge.  Paris  1847 .  8.  Alle  übrigen  gebe  ich  nach 
einer  in  Paris  mir  besorgten  Abschrift;  in  wie  weit  diese 
zuverlässig  ist,  weiss  ich  nicht,  jedenfalls  aber  zweifle  ich 
an  ihrer .  durchgängigen  Richtigkeit.  Sei  es  nun,  dass  der 
Text  in  den  Ausgaben  wie  in  den  Handschriften  wirklich 
an  mehreren  Punkten  bis  zur  Unverständlichkeit  corrumpirt 
ist,  oder  dass  der  Fehler  nur  in  der  Abschrift  liegt,  ich 
bekenne  offen  einige  Stellen  nicht  ganz  zu  verstehen.  So 
viel  aber  scheint  mir  gewiss,  dass  die  Pariser  Handschrift 
den  Text  in  relativ  bester  Form  enthält;  dieser  wenigstens 
verdanke  ich,  ausser  einigen  eignen  Conjecturen,  fast  alle 
neuen  Lesarten.  Zu  der  Apocalypsis  Goliae  fand  ich  noch 
zwei  von  Wright  nicht  benutzte  Quellen,  nämlich  Eccard 
Corp.  Mst.  med.  aevi  IL  p.  1851  und  eine  Papierhandschrift 
des  15.  Jahrhunderts  auf  hiesiger  Bibliothek.  Die  mit  *  be- 
zeichneten Verse  scheinen  mir  unächt  und  späterer  Zusatz 
zu  sein;  sie  fehlen  wenigstens  in  der  Pariser  und  häufig 
auch  in  der  Gottinger  Handschrift,  zum  Theil  auch  in 
Wright's  Quellen. 

Göttingen,  den  24.  October  1858.  • 

M. 


1. 

De  statibus  mundi.     —  «l,*™~  T  ■  (V"  mf 

[Wright  p.  152;  Du  Meril  p.  155.] 

IVlissus  sum  in  vineam  circa  horam  nonam; 
suam  quisque  nititur  vendere  personam; 
ergo  quia  cursitant  omnes  ad  coronaui : 
semper  ego  auditor  tantum,  numquamne  reponamV 
5  Quando  cibus  deficit  animabus  brutis, 

mugiendo  postulant  cibum,  spem  salutis; 
sed  est  mihi  resonans  vocibus  argutis 
fistula  disparibus  Septem  compacta  cicutis. 

Pestis  bacchanalibus  interesse  minimus 
10     volo,   quia  nequeo  magnus,   maior,  maximus; 
derogare  vitiis  omnibus  est  animus, 
et  nos  ergo  manum  ferulae  subduximus. 

Cum  videam  reprobos  opibus  nitescere, 
dominari  vitia,  virtutes  succumbere, 
15     vilipendi  feminas,  viros  ante  nubere, 
difficile  nobis  est  satiram  non  scribere. 

Spargat  ergo  primitus  sua  Clio  iacula 
in  illos,  quos  operit  pastoralis  infula; 


4  Juvenal.  Sat.  I,  1.  Jf£ 

8  Virg.  Ecl.  I,  36. 

12  Juven.  I,  15. 

16  Juven.  I,  30. 

nam  ab  illis  omnibus  —  quid  irem  per  singula  — 
20     defluxit  in  subditos  vitiorum  macula. 

Ecce  sponsi  comites  vendunt  sponsae  dotes; 

furantur  in  cacabo  carnem  sacerdotes; 

si  spectes  medullitus,  si  rem  bene  notes, 

Christum  vendunt  hodie  novi  Scariotes. 
25  Jam  prorsus  aboluit  usus  largiendi 

praebendas,  altaria  quae  non  debent  vendi; 

versa  est  in  habitum  cupido  tenendi; 

tempore  crevit  araor  qui  nunc  est  summus  habendi. 
Studet  praesul  pretiis,  et  archilevita 
30     vivit  solitarius,  coenat  eremita; 

morerentur  utinam  hi  qui  vivunt  ita! 

Felices  obeunt  quorum  sine  crimine  vita. 
Vis  decanus  fieri,  praesul,  patriareha? 

Auri  multa  tibi  sit  vel  argenti  marca; 
35     tantum  habet  fidei,  teste  manu  parca, 

quantum  quisque  sua  nummorum  servat  in  arca. 
In  quo  mundi  climate,  sub  quo  coeli  signo 

est  abbas  aut  pontifex,  pectore  benigno 

dignus  Christi  nuptiis,  dignus  vitae  ligno? 
40     Rara  avis  in  terris  nigroque  simillima  cygno. 
Ut  Judaeis  odio  sunt  carnes  suillae, 

sie  in  his  extinetae  sunt  virtutum  scintillae; 

hie  vacat  libidini,  nummo  servit  ille : 

credite  me  vobis  folium  recitare  Sibyllae. 


28  Ovid.  Fast.  I,  195. 

36  Juven.  III,  143. 

40  Juven.  VI,  165. 

44  Juven.  VIII,  126. 

45         Omnes  avaritia  mentibus  imbutis 

in  nummo  constituunt  spem  suae  salutis; 
volunt  dici  prodigi  rebus  dissolutis: 
fallit  enim  vitium  specie  virtutis. 
A  praelatis  defluunt  vitiorum  rivi, 

50     et  tarnen  pauperibus  irascuntur  divi; 


impletur  versiculus  illius  lascivi:  # 


f 

quidquid  delirant  reges  plectuntur  Achivi. 

Parochiam  contrahit  lege  matrimonii 
sacerdos  a  praesule,  si  nummi  sint  medii; 
55     nam  si  nummus  deficit  et  tumor  marsupii, 
dabit  ei  pontifex  libelluin  repudii. 

Vos  ergo  cum  talia,  praesules,  agatis, 
de  futurae  gaudio  vitae  desperatis, 
illudque  Lucanicum  mente  pertractatis : 
60     Tolle  moras,  semper  nocuit  differe  paratis. 

Quanto  plus  possidet,  quanto  plus  ditescit, 
tanto  magis  locuples  sitit  et  ardescit ;  \  U     f^t  &--C  ■ 

nam  sicut  hydropicus,   qui  semper  arescit, 
crescit  amor  nummi  quantum  ipsa  pecunia  crescit. 
65  Mundus  nummis  deditus  sequitur  hunc  morem, 

ut  tanto  quis  iudicet  quemque  digniorem, 
illum  quanto  noverit  esse  ditiorem: 
o  nummi,  nummi,  vobis  hunc  praestat  honorem. 
Nullus  avaritiae  rebus  erubescit, 
70     ex  hac  vis  libidinis  derivata  crescit; 


48  Juven.  XIV,  109. 

52  Horat.  Epp.  I,  II,  14. 

60  Lucan.  Phars.  I,  281. 

64  Juven.  XIV,  139. 

68  Juven.  V,  136. 

nam  cum  semel  opibus  dives  inturnescit, 
inguiuis  et  capitis  quae  sint  discrimina  nescit. 

Florebant  antiquitus  artium  doctores, 
nunc  acquirunt  reditus  auri  possessores, 
75     quia,  sicut  exprimunt  versibus  auctores: 

in  pretio  pretium  nunc  est,  dat  census  honores. 

Nescit  mundus  compati,  nescit  condolere 

mendicanti  Paladi  quae  solet  vigere  (1.  rigere); 

I 
nam  si  nummo  careas,  foris  expellere, 

80     ipse  licet  Musis  venias  comitatus,  Homere.     •;•  t t ,   \ 

Axis  magisterii  fractus  est  et  temo, 
audiri  si  cupiam,  auditores  emo; 
hoc  est  unde  conqueror,  hoc  est  unde  gemo: 
nosse  velint  omnes,  mercedem  solvere  nemo. 
85         Senes  avaritiae  sunt  imbuti  feile, 
odor  lucri  pueris  dulcior  est  melle: 
nolle  pudicitiam,  nummos  autem  velle, 
hoc  discunt  omnes  ante  alpha  et  beta  puellae. 

Si  recte  de  vitio  vitium  derives, 
90     si  de  gestis  consulas  Athenarum  cives, 
inter  actus  saeculi  pravos  et  declives 
intolerabilius  nihil  est  quam  femina  dives. 

Hoc  idcirco  dixerim,  ne  quis  sine  macula 
feminas  existimet,  quarum  lingua  iacula, 


72  Juven.  VI,  301. 

76  Ovid.  Fast.  I,  217. 

80  Ovid.  Ars  amat.  II,  279. 

84  Juven.  VII,  157. 

88  Juven.  XIV,  209. 

92  Juven.  VI,  460. 


96  Juven.  XV,  72. 
100  Juven.  II,  170. 
108  Juven.  II,  88. 

95     fascinantes  oculi,  digiti  novacula; 
sed  a  diverticulo  repetatur  fabula. 

Filii  nobilium,   dum  sunt  iuniores, 
mittuntur  in  Franciam  fieri  doctores, 
quos  prece  vel  pretio  domant  corruptores, 
100     sie  praetextatos  referunt  Artaxata  mores. 

Mores  habet  Barbarus,  Latinus  et  Graecus, 
sie  sacerdos  ut  plebs  est,    caecum  ducit  caecus; 
se  mares  efFeminant,   et  equa  fit  equus ; 
expectes  ab  nomine  hoc  usque  ad  pecus. 
105  Et  quia  non  metuunt  animae  discrimen, 

prineipes  in  habitum  verterunt  hoc  crimen, 
virum  viro  turpiter  iungit  novus  hymen; 
exagitata  proeul  non  intrat  femina  limen. 

Super  statibus  ecclesiasticarum  personarum. 

[Wright  p.  153  ff.] 

jyiultiformis  hominum  fraus  et  iniustitia, 
letalis  ambitio,  furtum,  lenocinia, 
cogunt  ut  sie  ordiar  conversus  ad  vitia: 
quis  furor,  o  cives,  est  quae  tanta  licentia? 

Luxus,  avaritia,  gula,  macelli, 
infamis  coneubitus  patrantis  ocelli, 
quiequid  agunt  homines  aniuio  rebelli, 
gaudia,  discursus,  nostri  est  farrago  libelli. 

Tot  sordes  luxuriae,  mundi  tot  tumultus 
10     tot  immutant  species,  tot  assumunt  vultus, 
ut  iam  dicat  aliquis  animo  consultus: 
quo  teneam  nodo  mutantem  Prothea  vultus? 

Cum  mundum  intueor  sordis  fluxu  mersum 
et  naturae  penitus  ordinem  perversum, 
15     et  hunc  a  prineipibus  in  vulgus  dispersum: 
si  natura  negat  facit  indignatio  versum. 

In  primis  pontifices  et  praelatos  noto; 
nam  iste  grex  hominum,  canone  remoto, 


4  Lucan.  Phars.  I,  8. 

8  Juven.  I,  86. 

12  Horat.  Epp.  I,  I,  90. 

IG  Juven.  I,  79. 

totus  vacat  poculis,  totus  lucri  voto 
20     aestuat  et  vitae  disconvenit  ordine  toto. 

Heu!  quod  nugatorii  praesules  moderni 
dici  debent  potius  praesides  Averni, 
vel  spretores  melius  iudicis  aeterni, 
potores  bibuli  media  de   noete  Falerni. 
25         Die  papa,  die  pontifex,    spes  sponsi,  sponsae  dos, 
cur  mores  redarguis  et  sermones  foedos? 
cum  sis  peior  pessimis,  hoedus  inter  hoedos, 
inter  Socraticos  notissima  fossa  cinaedos. 

Roma  datis  opibus  in  tumorem  crescit, 
30     et  quo  plus  infuderis  magis  intumescit; 
nam  sicut  Horatii  versus  innotescit, 
sincerum  est  nisi  vas,  quodeumque  infundis,  acescit. 

Roma  solvit  nuptias  contra  nutum  Bei, 
pervertit  iudicium,  fovet  partem  rei; 
35     pretiosa  quaelibet  famulantur  ei, 

India  mittit  ebur,  molles  sua  thura  Sabaei. 

Roma  metit  omnia  quadam  falce  manuum, 
aeeipit  ab  omnibus,  nulli  reddit  mutuum; 
de  te  Roma  sonuit  illud  non  ambiguum: 
40     alterius  siccas  pocula,  nemo  tuum. 

Eligendi  praesulis  quotiens  fit  mentio, 
in  primis  inquiritur,   cum  quanto  marsupio 
interesse  poterit  Romano  concilio, 
et  ita  de  moribus  ultima  fit  quaestio. 


20  Horat.  Epp.  I,  I,  99. 

24  Horat.  Epp.  I,  XVIII,  91. 

28  Juven.  II,  10. 

32  Horat.  Epp.  I,  II,  54. 

36  Virg.  Georg.  I,  57. 

45         Proh!  si  scires  quanta  sit  vanitas  claustralium, 
quam  dnrae,   quam  dispares  vitae  praecedentium ; 
ordo  multis  monachis  vertitur  in  taedium, 
et  iam  fere  Caritas  refrigescit  omnium. 
Coenobita  quilibet  vivit  dissolutus, 

50     effrons,  nee  iam  loquitur  signis  aut  per  nutus; 
nam  in  claustris,  ubi  grex  debet  esse  mutus, 
vivitur  ex  rapto,  non  liospes  ab  hospite  tutus. 

Jam  plus  aequo  satagit  Martha  sive  Lya, 
minus  aequo  nititur  Rachel  et  Maria; 

55     nulla  partem  eligit  meliorem,   quia 
ieiunae  deficiunt  pariter  in  via. 

Quis  nunc  imitator  est  illius  Johannis, 
cuius  erat  tegimen  camelus  pro  pannis, 
epulum  silvestre  mel,  cuius  potus  amnis? 

60     Laudamus  veteres  sed  nostris  utimur  annis. 
Clerus  qui  sors  Domini  vocari  deberet, 
hie  est  cui  praeeipue  fraudis  faex  adhaeret; 
vox  ergo  prophetica  locum  nunc  haberet: 
Omne  caput  languidum  et  omne  cor  maeret. 

65  Qui  sunt  qui  Ecclesiam  vendunt  et  praedantur? 

qui  sunt  fornicarii?  qui  sunt  qui  moechantur? 
qui  naturam  transvolant  et  abominantur? 
qui  sunt  hi?  clerici,  ne  longe  exempla  petantur. 
Clamabat  decalogus  ne  quis  peieraret, 

70     ne  quis  adulterium  furtumve  patraret, 


52     Ovid.  Metam.  I,  144. 
60    Ovid.  Fast.  I,  22,  5. 
64    Jesaias  I,  5. 

sed  Naso  praevaluit,  a  quo  dictum  claret: 
Juppiter  esse  pium  statuit  quodcunque  iuvaret. 
Quid  mirum,   si  tendimus  homines  ad  iraum? 
humus  humum  sapere  debet,  limus  limum; 
75     imitemur  igitur  hoc  dicentem  mimum: 

o  cives,  cives,  quaerenda  pecunia  primum! 

Si  vis  esse  mundo  te  gratum  et  benignum 
et  ferre  prae  aliis  triumphale  Signum, 
si  vis  esse  locuples,  opus  fac  malignum, 
80     aude  aliquid  brevibus  Gyaris  et  carcere  dignum. 
Sed  ne  vos  detineam  per  ambages  multas, 
fere  mentes  omnium,  vitio  sepultas, 
demolitur,  allicit,  reddit  inconsultas, 
ambitus  et  luxus  et  opum  metuenda  facultas.    : 



72     Ovid.  Heroid.IV,  133. 
76     Horat.  Epp.  I,  I,  53. 


80     Juven.  I,  73. 

III. 

Contra  Ecclcsiasticos  praelatos. 

[Du  Mdril  p.  160.] 

Tallax  est  et  mobilis  lex  humanae  sortis, 
neduin  natis  etiam  spondet  horam  mortis, 
ac  peccantis  ultio  semper  est  in  portis, 
quia  sie  instituit  iudex  iustus,  fortis. 
5         Si  quis  ergo  sperneret  mundum  male  tutum, 
nummorum  eongeriem  reputans  ut  lutum, 
conservans  viriliter  corpus  incorruptum, 
hunc  plane  diligeret  dominus  virtutum. 

Sed  non  placet  omnibus  haec  consuetudo, 
10     quia  placet  amplius  bursae  plenitudo; 
universos  allicit  cutis  pulchritudo, 
hodie  vix  aliquem  decet  sanetitudo. 

Ubi  sunt  Ecclesiam  in  Christo  regentes, 
qui  velint  existere  benefacientesV 
15     exemplorum  (1.  exemploque)  Levitae  tantum  relucentes, 
ut  laetentur  pariter  et  exultent  gentes? 

Nil  volunt  solatii  subditis  conferre, 
et,  cum  modo  conterant  totum  mundum  guerrae, 
nolunt  se  pro  filiis  Israel  offerre, 
20     ut  in  pace  maneant  omnes  fines  terrae. 

In  bellorum  turbine  de  Deo  diffidunt, 
hos  norunt  metuere  qui  corpus  oeeidunt, 
omnes  in  peeuniae  thesauris  confidunt, 
assidos  (assiduos)  et  validos  debiles  elidunt. 

25         A  foris  suscipiunt  cultum  pastoralem; 
numquam  degustati  sunt  coenam  spiritalem, 
non  habentes  apud  se  vestem  nuptialem, 
agentes  operibus  curam  mercennalem. 
Isti  sunt  quos  tumidos  efficit  potestas, 

30     et  quos  numquam  afficit  pauperum  egestas; 
hos  districti  iudicis  opprimet  maiestas, 
cuius  in  circuitu  valida  tempestas. 

Omnes  avaritiae  coeunt  caetatum  (?), 
ore  psalmos  ruminant,  in  corde  mercatum : 

35     nonne,  dum  non  cogitant  Domini  mandatum, 
eorum  oratio  fiet  in  peccatum? 

Habentes  in  capite  canos  senectutis 
retinent  in  renibus  flores  iuventutis; 
male  sibi  conscii,  de  via  virtutis 

40     insectantur  alios  gladiis  acutis. 

Ex  his  esse  novimus  proles  Adamaeos, 
deas  non  recipere  sed  amare  deos, 
sed  quotquot  invenerit  huius  rei  reos, 
qui  in  coelis  habitat  irridebit  eos. 

45         Sic  pascunt  ut  ipsimet  potius  pascantur, 
qui  vix  ad  humilium  preces  inclinantur, 
et  tarnen  sublimiter  eis  dominantur; 


confundantur  pariter  et  revereantur!  f  ^\ 

Qui  bursae  solummodo  quaerunt  implementum 
50     nee  Christi  familiis  dividunt  frumentum, 
qui  male  dominicum  duplicant  talentum, 
veterascent  miseri  sicut  vestimentum.  //r  "*-,  \  LH 
Quis  Myrrhaeo  praesuli  similis  nunc  vivit?    jvf /'|f 
/yww     Nam  gua  cuius  quia  guas  decem  acquisivit  (?), 
55     hunc  ad  ea  Dominus  praemia  aseivit,  t 

quae  non  vidit  oculus  nee  auris  audivit.      t 

Paucos  sibi  similes  nunc  habet  Paulinus, 
et  quem  quondam  habuit  parem  [patrem?]  MonsCassinus; 
sed  et  qualis  extitit  pastor  Midertinus  (?) 
60     vix  habet  consimilem  Ecclesiae  sinus.   * 

Sanctulum  presbyterum  nolumus  tacere, 
qui  vita  pro  proximo  voluit  carere; 
sed  moderni  praesules  hunc  solum  legere: 
si  nihil  attuleris,  exibis,  Homere. 
65         Magis  fiunt  avidi  tumore  bursarum, 
sitim  quod  multiplicat  fons  divitiarum; 
quia  sie  desiderant  congestus  earum, 
ut  cervus  desiderat  ad  fontes  aquarum. 
Si  me  forsan  odiunt  ob  hoc  Pharisaei, 
70     quod  eos  non  taceo  tantae  reos  rei, 
cantabo  suppliciter  in  conspectu  Dei: 
Ego  dixi;  Domine,  miserere  mei. 

Sed  ausculta  Pontifex,  cor  habens  tarn  caecum, 
ut  thesauros  congreges,  aestimo  non  aequum; 
75     quare  dicit  Dominus  ut  iam  loquar  tecum: 
Nonne  ex  denario  convenisti  mecum? 
Audi,  pastor  ovium,  vivere  si  velis, 
pugnato  pro  Israel  manibus  et  telis; 
sis  in  domo  Domini  prudens  et  fidelis, 
80     ut  laudare  valeas  Dominum  de  coelis! 


64     Ovid.  Ars  amat.  II,  280. 
68     Psalm.  XLII,  2. 
76    Matth.  XX,  13. 

IV. 


Contra  Ecclesiasticos  iuxta  visionem  Apocalypsis. 


[Wright  p.  1. 


^  i 

A  tauro  torrida  lampade  Cynthii 
fundente  iacula  ferventis  radii, 
umbrosas  nemoris  latebras  adii, 
explorans  gratiam  lenis  Favonii. 
5         Aestivae  medio  diei  tempore 

frondosa  recubans  Jovis  sub  arbore, 
adstantis  video  formam  Pythagorae: 
Deus  seit,  nescio,  utrum  m  corpore. 

Ipsam  Pythagorae  formam  inspicio, 
10     inscriptam  artium  schemate  vario. 
An  extra  corpus  sit  haec  revelatio, 
utrum  in  corpore,  Deus  seit,  nescio. 

In  fronte  mieuit  ars  astrologica ; 
dentium  seriem  regit  grammatica; 
15     in  lingua  pulchrius  vernat  rethoriea, 
coneussis  aestuat  in  labris  logica. 

Est  arithmetica  digitis  socia, 
in  cava  musica  ludit  arteria; 
pallens  in  oculis  stat  geometria, 
20     quaelibet  artium  vernat  vi  propria. 

Est  ante  ratio  totius  ethicae, 
in  tergo  scriptae  sunt  artes  mechanicae; 
qui  totum  explicans  corpus  pro  codice 
volam  exposuit  et  dixit:  „respice". 

2* 


, 


' 


,  n 


20 


25         Manus  aperuit  secreta  dexterae; 

cumque  prospexeram  coepique  legere, 
inscriptum  reperi  fusco  charactere: 
„dux  ego  praevius  et  tu  me  sequereÄ. 
Cito  praelabitur  quem  sequi  coeperam, 
30     et  dicto  citius  in  terram  alteram 
*A  jj?     Cg  simul  devolvimur,  qua  multa  videram 

inter  prodigia  plebem  innumeram. 

Dum  miror  dubius  quae  sint  haec  agmina, 
per  frontes  singulas  traducens  lumina, 
35     vidi  quorumlibet  inscripta  nomina, 

tamquam  in  silice  vel  plumbi  lamina. 

Hie  Priscianus  est  dans  palmis  verbera, 
est  Aristoteles  verberans  aera; 
verborum  Tullius  demuleet  aspera; 
40     fert  Ptolemaeus  se  totum  in  sidera. 
Tractat  Boethius  numerabilia; 
metitur  Euclides  locorum  spatia; 
frequens  Pythagoras  circa  fabrilia 
trahit  a  malleis  vocum  primordia. 
45         Lucanum  video  ducem  bellantium, 
formantem  aereas  muscas  Virgilium, 
pascentem  fabulis  turbas  Ovidium, 
nudantem  satyros  dicaces  Persium. 
Incomparabilis  est  status  Statio, 
50     cuius  detinuit  (deleniit?)  res  comparatio;  (?) 
saltat  Terentius  plebeius  histrio; 
agrestes  Hippocras  potat  absinthio. 

Dum  vulgi  censeo  gestus  innumeri, 
accessit  angelus  praefulgens  sideri, 


48    Horat.  Art.  poet.  221.  225. 

55     qui  dixit  „suspice,  oculos  aperi, 
et  vide  cito  quae  oportet  fieria. 
Suspexi  celeri  coelos  intuitu, 
et  fui  postea  statim  in  spiritu 
tractus  per  aethera  miro  circuitu, 

60     coelorum  positus  tandem  in  aditu. 

Sed  fulgor  fulguris  qni  circumfulserat 
primos  intuitus  mihi  reverberat; 
et  dixit  angelus  qui  mecum  aderat: 
„Siste,  videbis  quae  Johannes  viderat". 

65    *     „Visa  conscripserat  ille  mysteria 
Septem  Ecclesiis  quae  sunt  in  Asia: 
tu  scribes  etiam,  forma  sed  alia, 
Septem  Ecclesiis  quae  sunt  in  Angliaa. 
Dum  inter  dubia  figor  immobilis, 


70     Quaedam  intonuit  tamquam  volubilis 

rota  tonitrui,  sive  terribilis 

vox  tubae  corneae  vel  tubae  ductilis. 
Vidi  pöst  sonitum  pulsantem  aethera 

Septem  candelabra  septemque  sidera, 
75     quae  vir  eximius  tenebat  dextera; 

et  dixit  Angelus:  „frater,  considera. 
Sunt  haec  candelabra  Septem  Ecclesiae, 

et  stellae  praesules;  sed  omnes  hodie 

debentes  aliis  instar  iustitiae 
80     ponunt  sub  modio  lucernam  gratiae". 

Post  haec  apposuit  cum  Septem  titulis 

signatum  codicem  Septem  signaculis, 

dicens:  „adpicias  intentis  oculis 

quae  nota  facias  terrarum  circulisa. 
85    *     „Est  vitae  praesulum  Codex  hie  conscius, 

quae  per  signacula  videtur  clarius; 

nam  intus  clauditur  detestabilius, 
et  laudabilia  pendent  exterius." 
Primi  capituli  quaedam  potentia 
90     signum  aperuit,  et  animalia 

prospexi  quatuor,  quae  reddit  varia 
formae  diversitas,  gestus  aequalia. 
*     Est  primum  animal  leoni  simile, 
secundum  vitulo,  tertium  aquilae, 
95     et  quartum  homini,  quodque  volatile, 
repletum  oculis,  rotis  volubile. 

Cum  primi  solvitur  nexus  signaculi 
*vtotius  aciem  luminis  intuli, 
>      detecta  serie  primi  capituli 
100     hunc  tarnen  praelegens  tenorem  tituii. 

Est  leo  pontifex  summus  qui  devorat, 
qui  libras  sitiens  libros  impignorat, 
marcam  respiciens  Marcum  dedecorat, 
in  summis  navigans  in  nummis  anchorat. 
105         Est  ille  vitulus  praesul,  qui  praevius 
in  loco  pascuae  praecurrit  citius, 
roditque  ruminans  quod  novit  melius, 
et  saginatus  est  bonis  alterius. 

Est  aquila,  quae  sie  alis  innititur, 
110     archidiaconus,  qui  praedo  dicitur; 

qui  videt  a  longe  praedam  quam  sequitur, 
et  cum  circumvolat  ex  rapto  vivitur. 

Est,  qui  induitur  humana  facie, 
decanus,  tacitae  plenus  versutiae, 
115     qui  fraudes  operit  forma  iustitiae, 
piumque  simplici  mentitur  specie. 

Ista  sunt  quatuor  alas  habentia, 
quia  circumvolant  rerum  negotia; 

plena  sunt  oculis,  eo  quod  praevia 

120     lucra  respiciunt  et  subsequentia. 

Incedit  quilibet  cum  rota  mobili, 
dum  mentis  volvitur  axe  volubili, 
et  circumflectitur  voto  mutabili, 
intusque  sequitur  rotam  a  simili. 

125         Postquam  perlegeram  praemissum  titulum, 
subscriptum  legere  coepi  capitulum, 
quo  mores  didici  vitamque  praesulum, 
qui  duces  populi  sedueunt  populum. 
Vae  gentis  miserae  cornutis  ducibus! 

130     qui  mactant  vitulos  armatis  frontibus; 
dum  habet  quilibet  foenum  in  cornibus, 
non  pastor  ovium  sed  pastus  ovibus. 
Non  tantum  cogitat  ille  de  miseris, 
de  claudis  ovibus,  aegris  vel  teneris, 

135     quantum  de  computo  lactis  et  velleris; 
sie  ovem  perditam  refert  in  humeris. 
Si  vulgi  viderit  excessus  paueulos 
causatur  fidei  laesos  articulos; 
trahit  ius  ovium  in  causae  tribulos, 

140     vellens  exuvias  et  mulgens  loculos. 

Errantem  sequitur  grex  errans  praevium, 
quem  pastor  devius  ducens  per  devium, 
post  lac  et  vellera  dat  carnes  ovium 
luporum  dentibus  et  rostris  avium. 

145  Male  sponsalium  nexus  in  annulo 
gregisque  regimen  pensat  in  baculo, 
cum  solo  canones  pendent  in  loculo. 
Sic  lecto  substiti  primo  capitulo. 


131     Horat.  Sat.  I,  IV,  34. 

Fit  coruscatio,  aer  concutitur, 
150     concursu  nubium  coelum  accenditur, 
et  vox  tonitrui  in  rota  volvitur. 
Ad  hoc  signaculum  secundum  solvitur. 

Ecce  capitulum  legi  de  moribus 
archidiaconi,   qui  suis  faucibus 
155     quidquid  a  praesulis  evadit  manibus 
rapit  et  lacerat  rostris  et  unguibus. 

Hie  plenus  oculis  sedet  ad  synodum, 
lynx  ad  insidias,  Janus  ad  commodum, 
Argus  ad  animae  scelus  omnimodum, 
160     sed  Polyphemus  est  ad  veri  methodum. 
*     Doctorum  statuit  decreta  millium, 
quorum  est  pondus  super  ius  iurium, 
unum  qui  solvent,  reus  est  omnium, 
nisi  resolverit  prius  inarsupium. 
165         Dum  causas  Ventilat  personis  dissonis, 
formans  fallacias  sub  forma  canonis, 
transformat  canonem  in  formam  Simonis, 
qui  est  Mercurius  archidiaconis. 
Ecclesiastica  iura  venalia 
170     facit  propatulo;  sed  venialia 

cum  venum  dederit  vacat  a  venia, 

quam  non  inveniens  venit  (vendit?)  Ecclesia. 

Seductam  nuncii  fraude  praeambuli 
capit  focariam,  ut  prae  cubiculi 
175     fortuna  hauriat  fortunam  loculi, 

et  per  veliiculum  causam  vehiculi. 

Decano  praecipit  quod,  si  presbyteri 
per  genitivos  seit  dativos  fleri, 
aecusans  faciat  vocatum  conteri 
180     ablatis  fratribus  a  porta  inferi.  (?) 


o 

Corpus  interpolat  lunare  Cynthium, 

involvit  aera  caligo  nubium, 

concretis  tenebris  ad  instar  noctium. 

Ad  hoc  signaculum  se  solvit  tertium. 
185         Et  dixit  Angelus:  »lege  quae  reperis". 

Quae  legens  reperi  de  viro  sceleris, 

qui  loca  circuit  venator  Veneris, 

auceps  infamiae,  piscator  muneris. 
Hie  vir  decanus  est,   qui  viri  specie 
190     non  vir  sed  virus  est  virosa  sanie 

in  viros  viribus  furens  malitiae, 

humanuni  mentiens  humana  facie. 
Decanus  canis  est  archidiaconi, 

cuius  sunt  canones  latratus  dissoni, 
195     canens  de  canone  discors  est  canoni, 

datis  et  venditis  est  consors  Simoni.  •*** 

Decanus  canis  est,  qui  sequens  praevia 

nare  cupidinis  lucri  vestigia, 

inducit  callide  cleri  marsupia 
200     quo  prius  fixerat  magister  retia. 

*     Jussus  dirimere  lites  quas  suscitat 

a  veris  profugus  falsis  inhabitat; 

certus  in  dubiis,  in  certis  dubitat, 

quae  pie  loquitur,  dolose  cogitat. 
205         Spondet  auxilium  danti  munuscula: 

sed  postquam  fervida  rerumque  bibula 

corda  sedaveris  monetae  crapula, 

post  datum  nihil  est  quod  laudes  pocula. 
Spondet  auxilium,  si  quid  contuleris; 
210     sed  si  chiragricae  ferventem  unxeris 

palmae  pruriginem  unguento  muneris, 

ibit  podagrice  ad  opem  operis. 

*     Iniustum  promovet  et  iustum  content 
spretor  iustitiae  cum  lucrum  senserit; 
215     amator  Titii  si  ius  adiunxerit, 

praefectus  sceleris  si  se  removerit. 
A  summis  aurea  manus  emicuit, 
quäe  tribus  digitis  librum  arripuit, 
signumque  subito  solvens  evanuit. 
220     Ad  hoc  capitulum  quartum  apparuit. 
Hie  scriptas  reperi  consuetudines 
officialium,  raptus,  voragines, 
fraudes,  insidias  et  turpitudines, 
quae  magni  codicis  excedunt  margines. 
225         Hi  sunt  quos  retinens  mundus  inhorruit, 
a  quorum  facie  terra  contremuit, 


quos  dura  Rhodope  cotibus  genuit, 


t     ^ 


ad  omnes  scelerum  motus  exaeuit. 


Quantum  erraverint  innato  scelere 
230     vel  ex  officio  possint  ofneere, 

quis  scribet  calamus  scribentis  propere, 


, 


quae  vox,  quae  poterit  lingua  retexere? 

Diffamant  alios  commissa  levia; 
hi  nempe  furias  atque  ferocia 
235     cum  exercuerint,  fiunt  silentia, 

non  murmur  resonat,  non  querimonia. 

Hi  venatores  et  aueupes  praesidis 
ponunt  fallacias  tutis  et  timidis, 
ignaris  spicula,  retia  providis, 
240     incautis  laqueos  et  viscum  callidis. 

Sic  saepe  praesulum  lucrantur  camerae 
mille  denarios  emuneto  paupere; 


227     Virg.  Ecl.  VIII,  43. 

sed  decem  millia  cadunt  a  latere, 

qtiae  numquam  praesulum  propinquant  dexterae. 
245    *     Summo  ecclesias  venantur  studio; 

si  quam  extorserint,  numquam  fit  quaestio, 

si  cuius  nomine  sit  dedicatio, 

sed  quantum  loculis  infundat  pensio. 
Hoc  suis  semper  est  adiunctis  obvium, 
250     quo  semper  aliquid  fit  in  contrarium; 

hinc  nomen  ducitur  officialium, 

qui,  ut  officiant,  habent  officium. 

Tum  fiunt  turbines  et  terrae  motio; 

— 
vox  clara  intonans  a  coeli  solio 

255     proclamat  hephata,  quod  est  apertio; 

fitque  signaculi  quinti  solutio.  *. 

Viso  prooemio  perlegi  folium  £*n 

morum  et  actuum  sacerdotalium, 

vae!  qui  dedecorant  rerum  principium, 
260     dum  pro  denario  vendunt  ternarium. 
Divinis  interest  sacerdos  turpiter, 

divina  celebrans  de  vino  iugiter, 

qui  Deo  crapulam  adspirat,  aliter 

sacerdos,  aliter  dicendus  presbyter. 
265         Sacerdos  rarius  de  iure  poterit 

dici  quam  presbyter  qui  bene  dixerit; 

nam  tunc  sacerdos  est  cum  sacra  dederit, 

tunc  vero  presbyter  cum  ter  praebiberit. 
Peccat  audacius,  eo  quod  pessima 
270     peccandi  genera  totque  gravissima 

discit  a  populo  in  quadragesima, 

sie  sua  reputans  mala  levissima. 
Abominabilis  Deo  vir  sanguinum, 

plus  mortem  cupiens  quam  vitam  hominuin, 

275     unam  puerperam  capacem  seminum 


mallet  quam  undecim  millia  virginum. 

Post  missara  presbyter  relinquens  infulam 

in  meritriculae  descendit  insulam; 

sie  fecit  Juppiter,  qui  iuxta  fabulam 
280     coelum  deseruit  sequendo  vitulam. 

Hanc  mulieribus  proponit  maximam, 

quod  rerum  deeima  non  salvat  animam; 

nulla  salvabitur  ad  horam  ultimam,  sy 

nisi  de  corpore  solvent  deeimam. 
285         Utque  vulpeculas  fovea  foveat, 

non  causa  Veneris  infantes  proereat, 

sed  ut  de  proprio  animas  habeat, 

quibus  quas  perdidit  reddere  valeat. 
Post  haec  a  thalamo  prodit  aethereo 
290     virago  nobilis  vultuque  roseo, 

quae  librum  digito  dum  tangit  niveo, 

sextum  signaculum  solutum  video. 
Istud  capitulum  figuris  brevibus, 

minutis  litteris  et  cohaerentibus  *       * 

295     aretisque  texitur  interlinearibus, 

clerique  plenum  est  crebris  excessibus. 
Torpens  ignavia,  tumens  elatio, 

libido  sordidans,  fervens  ambitio, 

voluptas  indecens,  et  turpis  actio 
300     a  turpi  prodeunt  cleri  contagio. 
Ecce  vicario  persona  primitus 

committit  animas  et  iura  spiritus, 

sibique  retinet  causas  et  reditus, 

quos  audax  devorat  et  imperterritus. 
305         Errantem  animam  in  plura  dividens, 

decem  ecclesias  vel  plures  possidens, 

est  male  singulis  subiectis  praesidens, 
dum  adest  et  abest  semper  ut  accidens. 

Est  suae  celsius  aulae  fastigium 
310     quam  sit  ecclesia  sanctorum  omnium; 
suaeque  pluris  est  puellae  pallium 
quam  opertoria  decem  altarium. 

Facit  indagines  et  aedificia, 
dragmas  et  annulos  et  mutatoria 
315     de  patrimonio  regentis  omnia, 

quem  stare  patitur  nudum  ad  ostia. 

Commissas  animas  regit  vicarius 
ut  suam  propriam;  nam  ut  liberius 
amittat  alias,  de  sua  potius 
320     perdenda  cogitat  ad  mala  praevius. 

Omnis  a  clericis  fluit  enormitas: 
dum  Deo  debeant  mentes  sollicitas 
tractant  negotia  mercesque  vetitas, 
et  rerum  turpium  vices  indebitas. 
325         Hie  sulcät  maria  praeeepto  Domini; 
hie  colit  nundinas  credendus  nemini; 
hie  arat  socius  bovis  et  asini: 
sie  sors  cuiuslibet  repugnat  ordini. 

Hie  generosior  tonsuram  respuit; 
330     alter  ad  clerici  nomen  erubuit; 

hie,  librans  liberos,  libros  deseruit: 
sie  inter  laicos  clerus  defloruit. 

Ad  haec  Aethiopum  turba  cum  turbine 


a  quodam  prodiit  fusco  bitumine, 
335     qui  longo  veniunt  passim  examine, 

clamantes  septies  „Tu  autem,  Domine" ! 

Clamoris  horrida  voce  teterrimi 
dux  meus  tremere  coepit  et  comprimi, 

stetique  corpore  taniquam  exanimi, 

340     dum  fit  solutio  sigilli  septimi. 

Abbatum  video  mores  et  opera, 
quorum  est  quisque  dux  gregis  ad  infera; 
in  claustro  mobilis,  fixus  in  camera, 
et  in  capitulo  tamquam  ephemera.  t 

345         Hi  mundi  gaudia  sprevere  penitus, 
quod  probat  passio  silentis  Spiritus, 
cordis  contritio,  aquarum  exitus, 
tonsurae  vilitas,  et  turpis  habitus. 
Sed  cum  sit  habitus  illorum  turpior, 

350     in  ipsis  habitat  Venus  securior; 
si  male  convenit  tonsura  celsior, 
pronis  ad  calicem  frons  est  liberior. 

Si  flentes  cor  habent  contritum,  solito 
arrident  calyei  semper  apposito; 

355     si  linguam  spiritu  refrenant  tacito 
multa  convicia  loquuntur  digito. 

Quibus  prandentibus  voto  praecipiti 
fauces  celerrimae,  dentes  solliciti, 
sepulchrum  patens  est  guttur,  par  gurgiti 

360     spumoso  stomachus,  et  rastris  digiti. 

Dum  coenas  celebrat  abbas  cum  fratribus, 
torquentur  calyces  a  propinantibus, 
vinumque  geminis  extollit  manibus, 
et  sie  grandisonis  exclamat  voeibus: 

365  „0  quam  glorifica  lucerna  Domini 

calyx  inebrians  in  manu  strenui! 
he!  o!  Bacche!  dux  sis  nostro  conventui, 
stirpis  Davidicae  prole  nos  prolui!" 
Resumens  poculum  tractum  a  Cerere 

370     clamat:  „Hunc  calycem  in  suo  genere 

quem  bibiturus  sum,  potestis  bibere?" 
Respondent:  „possumus!  ha!  hi!  fac  propere  \a 

Sed  ne  potandi  sit  illa  conditio, 
qui  tenet,  teneat,  donec  de  medio 
375     fiat;  hinc  cessat  lis  et  contradictio, 
ad  plenum  bibitur  sine  litigio. 

Tunc  legem  statuunt  pactumque  mutuum, 
ne  sit  in  calyce  quidquam  residuum: 
sie  sine  requie  ventris  et  manuum 
380     vas  plenum  vacuant  et  replent  vaeuum. 
Quisque  de  monacho  fit  daemoniacus, 
et  cuique  monacho  congarrit  monachus, 
ut  pica  picae,  vel  psittaco  psittacus, 
cui  dat  ingenium  magister  stomachus. 
385         His  mola  dentium  tumorem  faucium, 
lagena  gutturis  ventris  diluvium, 
oris  aculeus  dat  flammas  litium, 
et  fratrum  malleus  colorem  noxium. 
Cum  inter  fabulas  et  Bacchi  pocula 
390     modum  et  regulam  suspendit  crapula, 
dieunt  quod  dicitur  favor  a  fabula, 
modus  a  modio,  a  gula  regula. 

Et  sie  fit  ordinis  crebra  transgressio, 
fraudes,  periuria,  livor,  detractio, 
395     mentis  esuries,  rerum  distractio, 

ventris  ingluvies,  renum  coneussio. 

Est  nulluni  monacho  maius  daemonium, 
nihil  avarius,  nil  magis  varium; 
qui,  si  quid  datur,  est  possessor  omnium, 
400     si  quidquam  petitur,  nil  habet  proprium. 
Si  prandet,  convenit  ut  loqui  nesciat, 
ne  lingua  dentium  opus  impediat; 

si  bibit,  expedit  ut  sedens  hauriat, 

ne  pes  sub  pondere  ventris  deficiat. 
405         Die  tripudians  adorat  dolia, 

nocte  cum  bipede  laborat  bestia; 

tali  discrimine,  tali  molestia 

meretur  Dei  vif  regna  coelestia. 
His  mihi  plenius  visis  et  cognitis 
410     dux  meus  manibus  me  cepit  insitis, 

et  caput  quatuor  discerpens  digitis, 

solvit  in  quatuor  compagem  capitis. 
Et  ne  mysteria  vidissem  perperam, 

figens  occipitis  in  partem  teneram 
415     rigentem  stipulam  siccam  et  asperam, 

scripsit  in  cerebro  cuncta  quae  videram. 
His  gestis  deferor  in  summa  nubium, 

coelumque  raptus  sum  usque  ad  tertium, 

ubi  mirabile  vidi  mysterium, 
420     et  ineffabile  cuique  mortalium. 

Ad  summi  iudicis  tractus  concilia, 

inter  tot  millies  centena  millia, 

profunda  didici  Dei  consilia, 

humanis  mentibus  inscrutabilia. 

425  Quae  postquam  noveram  statim  esurii, 

.   .  ....  (4 

mihique  proceres  magni  consilii 

panem  papaveris  proponunt,  alii 

Lethaei  laticem  propinant  fluvii. 

Cumque  palpaveram  panem  papaveris, 

430     labrisque  laticem  infudi  miseris, 

statim  oblitus  sum  divini  muneris, 

nee  quidquam  potui  nosse  cum  superis.  (4% 

De  coelo  cecidi  ut  Cato  tertius, 
nee  summi  venio  secreti  nunchis, 
435     sed  meus  mihi  quod  inscripsit  socius, 
hoc  vobis  dicere  possum  fidelins. 

0  quanta  dicerem  et  quam  mirifica 
de  rebus  superis  et  sorte  coelica, 
nisi  papaveris  coena  sophistica 
440     mentis  vestigia  fecisset  lubrica. 


433     Juven.  II,  40. 


6,   CAM 

V. 

Quod  Papa  sit  summus  et  Imperator  sub  ipso. 

1  otus  huius  temporis  ordo  sive  Status 
ab  antiquae  legis  est  fönte  derivatus; 
praesentis  Ecclesiae  tenor  et  ornatus 
in  aquis  diluvii  fuit  figuratus. 
5         Notatur  Ecclesia  mystice  per  arcam, 

mundus  per  diluvium;  sed  ne  verbis  parcam, 
per  Noe  colligimus  summum  patriarcham, 
totius  Ecclesiae  caput  et  monarcham. 
Ibi  Noe  manibus  mundis,    corde  mundo 
10     universis  imperans  caruit  secundo; 

sie  eunetis  praeficitur,  quotquot  sunt  in  mundo, 
Papa,  navigantibus  nobis  in  profundo. 

Ergo  vel  Ecclesiae  membrum  non  dicatur 
Caesar,  vel  pontifici  summo  supponatur; 
15     siquidem  Ecclesiae  satis  derogatur, 

dum  per  illum  libera  mater  ancillatur. 

Si  Caesar  Roma,  si  Caesare  Roma  careret, 

saneta  Sion  nulla  pellice  laesa  (1.  caesa)  foret; 
ex  re  nomen  habet:    caesurae  Caesar  origo, 
20  Ecclesiae  vestis  Caesare  caesa  fuit. 

Vestis  inconsutilis,  vestis  illa  Christi 
unitas  est  fidei  quam  tu  divisisti; 
dum  personam  laicam  Papae  praetulisti, 
opus  inconsutile  male  consuisti. 

25         Si  haberet  Caesar  vim  in  electione 
Romani  pontificis,  ex  hac  mixtione, 
clericis  cum  laicis  facta  scissione, 
privarentur  clerici  sua  ditione. 

30     caderetque  ifuö  (?)  sub  divisione; 

haec  est  causa  in  Genesis  sacra  lectione: 
careat  binarius  benedictione. 

Hie  est  pannus  bicolor,  haec  est  illa  vestis, 
de  qua  scribit  Exodus,  Moysesque  testis: 
35     a  duobus  texitur,  signum  cuius  estis 

vos,  per  quos  haec  Schismata  fiunt  atque  pestis. 

Maior  et  antiquior  est  imperialis 
dignitas  quam  cleri  sie  ut  pontificalis ; 
maior  dico  tempore:  semper  enim  malis 
40     regibus  subiaeuit  terra  laicalis. 

Notandus  simpliciter  locus  a  maiori, 
nam  Rebeccae  dictum  est  Isaac  uxori: 
duos  fers  in  utero  praegnans  lege  thori, 
sed  maior  ex  debito  serviet  minori. 
45  Imperator  Esau  est,  maior  quidem  natu, 

Papa  quidem  Jacob  est,   minor  enim  statu ; 
ille  seeptro  rutilat,  iste  potentatu, 
ille  maior  viribus,  iste  dominatu. 

Crede  semen  Canaan,   semen  Ismaelis, 
50     estne  maior  Caesare  qui  ligat  in  coelis? 
respondebis  forsitan,  si  negare  velis: 
malo  sie  incredulus  esse  quam  rldelis. 

Caesar  habet  gladium,  sed  materialem, 
hunc  eundem  pontifex,  sed  spiritual em; 
55     Caesar  ergo  suseipit  usum  temporalem 
ab  eo  qui  possidet  curam  pastoralem. 

3* 


,  H 

Papam  summum  nominat  usus  rationis 

quodam  privilegio  dominationis; 

non  ergo  maioris  est  Caesar  dictionis, 
60     vel  gradus  sunt  quatuor  comparationis. 

Extra  summum  nihil  est,  j  ne  (1.  ut)  loquar  expresse, 

et  nee  summo  praesuli  poterit  par  esse; 

quidni  (si?)  constat  gladium  alterum  deesse? 

Igitur  ut  minor  sit  Caesar  est  necesse. 
65  Alexander  Macedo  domitor  terrarum 

tribus  vicit  vieibus  prineipem  Persarum; 

Alexander  pontifex  et  dux  animarum 

iam  ter  vicit  Caesarem  regem  tenebrarum. 
Accipe  per  Darium  hunc  Imperatorem, 
70     qui  praesumpsit  clericis  ponere  pastorem,     i^t^ 

sed  devicit  pontifex  schismatis  auetorem,       A 

et  cum  ipso  potuit  vincere  Victorem. 
Cum  Victorem  perdidit  cathedra  venalis 

Paschalem  substituit  vis  imperialis; 
75     sed  ad  mortem  transiit  poenae  iehennalis, 

nam  a  pascha  dictus  est  transitus  paschalis. 
His  successit  tertius,   novus  Antichristus, 

spiritu  quem  destruit  oris  sui  Christus, 

nam  quia  Teuthonicis  est  iniuste  mixtus 
80     super  mortis  calycem  gustabit  Calixtus.  '*    * 

Igitur  si  vera  sint  ista  quae  promisi  (1.  praemisi) 

nihil  habet  penitus  Imperator,  nisi 

ab  eo  qui  possidet  claves  paradisi, 

ut  Petri  vicarius  non  est  sua  physi. 
85  Surge,   sedes  eia  quid  tarn  diu  struis? 

tu,  qui  tarn  faeundia  quam  virtute  cluis? 

Caesarem  si  liberas  erroribus  suis, 

diffusa  est  gratia  in  labiis  tuis. 

VI. 

Contra  statum  Ecclesiae  depravatum. 

[Wright  p.  159.] 

lleliconis  rivulo  modice  respersus, 
vereor  ne  pondere  sini  verborum  mersus; 
sed  quia  illabitur  mundus  universus, 
incipe  Maenalios  mecum  mea  tibia  versus. 
5  Rhythmis  dum  lascivio,  versus  dum  propino, 

rodit  forsan  aliquis  deute  me  canino, 
quia  nee  afflatus  sum  spiritu  divino, 
neque  labra  prolui  fönte  caballino. 
Accusator  criminum  iudexque  sedebo 
10     omnium  quae  videro  fieri  sub  Phoebo ; 
vitiosus  si  quidem  vitia  delebo, 
munus  et  officium  nil  scribens  ipse  docebo. 

Dicta  fuit  aurea  vita  pristinoruin, 
quia  nee  Simonia  vendicabat  chorum,        / 
15     nee  regnabant  Schismata;  sed  vi  modernorum 
effodiuntur  opes  irritamenta  malorum. 

Ecce  papas  geminos  instruxere  reges, 
sed  cui  adhaereas  nescis  vel  quem  neges; 
utrobique  pullulat  vitiorum  seges, 
20     [Et?]  missae  pereunt  nullo  discrimine  leges. 


4     Virg.Ecl.  VIII,  21. 
8     Pers.  Sat.  prol.  1. 
16     Ovid.  Metam.  I,  140. 

Sed  a  Christo  forsitan  neuter  est  electus, 

neuter  mihi  sufficit,  uterque  suspectus; 

nescio  quis  horum  sit  obliquus  vel  rectus, 

in  diversa  trahunt  unum  duo  nomina  pectus. 
25  Suam  Christus  admodo  vineam  non  fodit, 

illam  vorat  ambitus,  lllam  Schisma  rodit; 

sponsa  Christi  coniugis  iussa  non  custodit, 

saepe  etenim  mulier  quem  coniux  diligit  odit.  ' f  \ 

Sponsa  dicit  apud  se:  heu!  quam  diu  teror! 
30     quo  nie  rapit  impetus  schismatis?  quo  feror? 

sponsum  per  quem  meus  hie  relevetur  moeror, 

ultra  promissum  tempus  abesse  queror! 
Si  verum  subtilius  licet  intueri, 

iam  defecit  dignitas  et  libertas  cleri; 
35     Roma  prorsus  cecidit  in  eclipsin  veri, 

et  si  non  cecidit  potuit  cecidisse  videri. 
Non  erat  a  Caesare  Papa  statuendus, 

sed  seeundum  canones  erat  eligendus; 

nam  qui  sie  eligitur  hie  est  reverendus, 
40     hie  ter  praeeipue  sit  pura  mente  colendus. 
Uli,  per  quos  haereses  schismataque  vici 

quondam,  mihi  facti  sunt  nuper  inimici ; 

quod  cecidi,   stabilis  non  debebam  dici: 

quid  me  felicem  totiens  iaetastis  amici? 
45         Nemo  iuste  vivere  novit  neque  pie, 

pastores  Ecclesiae  facti  sunt  harpyiae; 

ecce  iam  completum  est  illud  Jeremiae: 

iacent  saneti  lapides  in  capite  viae. 


28     Juven.  VI,  510. 

32     Ovid.  Heroid.  II,  2. 

48    plateae?    Jerem.  Lament.  IV,  1. 

Mea  gens  antiquitus  dici  Nazaraea, 
50     id  est  sancta,  potuit,  sed  nunc  Pharisaea; 

in  duo  me  dividunt,  et,  cum  non  sini  rea, 

praelati  partiti  sunt  vestimenta  mea. 
Iam  casura  videor,   quia  tota  nuto, 

mea  carent  moenia  gladiis  et  scuto; 
65     aurum  meum  scoria,  vilius  est  luto, 

est  (sum?)  princeps  provinciae  facta  sub  tributo. 

Sed  ne  vos  detineam  turbine  sermonnm,  L^ ,      0      r^J 

mundi  caput  corruit,  non  habet  patronum; 

ubinam  est  hodie  virtus  Scipionum, 
60     Marcellusque  loquax  et  nomina  vana  Catonum? 
Veni,  coniux  optime,  nam  hie  turba  Rheni, 

illic  me  cum  Gallicis  lacerant  Rutheni; 

veni  ne  tardamus  et  maerentes  (me  maerentem?)  leni, 

nil  mihi  rescribas,   attamen  ipse  veni. 
65         Me  desertam  creditis  forsitan  ex  toto? 

sed  sponsum  ad  nuptias,  hoste  iam  remoto, 

adspiciens  a  longe  venientem  noto. 

Sic  ait,  et  longo  consumit  gaudia  voto.  ^ 


60     Lucan.  Phars.  1,313. 
64     Ovid.  Heroid.  I,  2. 

VII. 

De  adventu  Antichristi. 

Dum  contemplor  animo  saeculi  tenorem, 
reproborum  gaudia,  proborum  maerorem, 
contemptum  iustitiae,  fidei  torporem, 
credo,   quod  non  habeant  saecula  rectorem. 
5  0,   qui  quadrupliciter  iubes  figurari 

hylen,   qui  res  dispares  ita  nexu  pari 
copulas,  ut  nequeant  a  se  disparari: 
cur  permittis  hominem  sie  denaturari? 

Cum  per  certas  methodos  et  leges  aeternas 
10     elementa  copules  lucemque  discernas, 

videtur,  quod  hominem  solummodo  spernas, 
cuius  vitam  simili  cura  non  gubernas. 

Hoc  dum  mecum  scriberem  sensibus  attentis, 
cum  de  mundo  loquerer  eiusque  portentis, 
15     totus  in  suspiriis,  totus  in  lamentis, 
rapuit  me  Spiritus  in  excessu  mentis. 

De  centauris  cogitans  et  gigantum  prole, 
dum  curarum  premerer  ponderosa  mole, 
audivi  cum  cymbalis  sonituque  nolae 
20     convenire  daemones  ab  utroque  sole. 

Locus,  ad  quem  furias  vidi  convenire, 
videbatur  vermibus  totus  scaturire, 
et  p  est  es  ab  inferis  omnes  ebuilire, 
quas  nox  gignit,   quotiens  libuit  coire. 

25         Affuit  tergeminus  ianltor  silentum, 
Et  soror  Trinacria,  flebile  portentuin, 
qui  totum  commaculant  sanie  conventum, 
et  loca  remugiunt  sibilo  serpentum. 
Sed  non  ille  defuit  fons  elationls, 

30     filius  nequitiae  et  perditionis, 

qui  secabit  saeculum  gladio  sermonis, 
de  quo  palam  loquitur  vas  electionis. 

Cunctis  ergo  faciem  prominens  armata 
indignatur  amplius  expectare  fata, 

35     verum  ut  tonitruum  mibe  dissipata 

vox  erumpens  gutture  sie  est  interfata: 

Papa,   quae  iam  mora  me  tenet  nasciturum? 
fatum,   quid  me  detines  saeculo  venturum? 
pande  fores,   quod  si  me  tenes  extiturum 

40     in  deo  Beelzebub  transgrediar  murum. 
Iam  signajudicii  euneta  contigerunt, 
iam  venit  dissensio,  iura  perierunt, 
fames,  pestilentiae,  bella  timuerunt  (irruerunt?) 
ipsum  suum  inferi  minis  distulerunt. 


45  Miseranter  miseror  miseros  Hebraeos 

qui  verbis  et  opere  se  fatentur  mcos, 
expeetant  ut  veniam  et  reducam  eos, 
et  rursus  restituam  in  Juda  Judacos. 
Alecto  progredere,  linque  nostras  aedes, 

50     ut  seras  discordiam,  sidera  defoedes, 
praedices  luxuriam,  castos  Ganymedes 
sie  nullos  inveniet  Christus  cohaeredes. 

ITis  Alecto  voeibus  graviter  accita 
fremit  irac  stimulis  in  se  lacessita, 

55     igitur  prae  rabie  vomens  aconita, 

diu  torquens  oculos  tandem  coepit  ita: 

0  decus  daemoniura,  decor  Antichriste, 

proh  pudor!  quae  tanta  lis?  quis  tuinultus  iste? 

principes,  qui  facinus  operantur  triste, 
60     tui  praecursores  sunt  et  evangelistae. 

Et  quid  quaeris  alium  tibi  praecursorem 

quam  illum  Britanniae  perversum  rectorem, 

qui  triplici  gladio  contra  ius  et  morem 

inipudenter  messuit  sacerdotum  florem? 
65  Quid  fuisse  facinus  dicis  in  Simone? 

quid  Neronem  ventilas  de  seditione? 

rex  qui  perdit  praesulem  in  proditione 

re  vera  neronior  est  ipso  Nerone. 

Hoc  solum  de  praesule  nobis  est  invisum, 
70     quod  ei  martyrio  caput  est  abscisum; 

nam  quem  pro  iustitia  novimus  occisum 

meruisse  potuit  sibi  paradisum. 
Audito  Tisiphone  tonitru  sororis, 

desiccata  sanie  circa  rictus  oris, 
75     praecincta  velamine  luctus  et  horroris, 

quod  mente  conceperat  eructavit  foris. 
Igitur  dum  legio  serpentina  strepit, 

dum  circa  caesariem  et  in  ora  repit, 

ubi  toto  pectore  furias  concepit, 
80     haec  verborum  fulmine  debacchari  coepit: 

0  cui  sontes  animas  conciare  (conciere?  cruciare?)  licet, 

usque  quo  te  populus  impotentem  dicet? 

dum  virtus  cxtincta  sit,  iaceat,  mendicet, 

iam  non  est  qui  vitii  plantas  eradicet. 
85         Ecce  cuncta  subiacent  tuae  ditioni, 

peiorantur  reprobi,  depravantur  boni, 


64     Thomas  Becket  f  1170.     cf.  Gualt.  Alexandr.  VII,  317  ff. 

praelati  cum  reprobis  in  errorem  proni 
praecursores  tuae  sunt  incarnationi. 
Vides  in  Ecclesia  nihil  esse  ratum, 
90     vides  in  pastoribus  Giezi  reatum; 

raundi  caput  schismate  vides  infirmatum, 
vides  a  veritate  Papam  declinatum. 

Fridericum  Caesarem  optime  vidisti, 
illum,  per  quem  schismatis  semina  sevisti; 
95     idcirco  schismaticae  genti  praefecisti; 
quis  praecursor  melius  fiet  Antichristi? 

Hi  sunt,  per  quos  iubeo  nefas  esse  strui 
aliorum  iudices  perversores  sui, 
luto  comparabiles  et  immundae  sui, 
100     hos  adunctus  (adiunctos?)  facio  praecursores   (prae- 

cursoris?)   tui. 
His  commota  litibus  mens  efFrena  Ditis 
turbata  sororiae  prae  tumultu  litis, 
licet  fons  discordiae,  licet  sit  immitis, 
litem  tarnen  terminat  verbis  expolitis: 
105  Heu!  gens  implacabilis,  heu!  chaos  austerum, 

quid  ad  vos,  disserere  de  secretis  rerum? 
mihi  soli  panditur,  mihi  pater  verum, 
mihi  soli  cognitus  numerus  dierum. 
Ecce  dies  veniunt  quibus  homo  fiam, 
110     cum  terris  abstulero  veritatis  viam, 
ut  vincam  miraculis  Enoch  et  Eliam, 
Rachel  mihi  serviet,  excaecabo  Liam. 

Mea  sunt  coenobia,  mei  sunt  claustrales, 
mea  sunt  gymnasia,  meae  moniales, 


90    II.  Regg.  V. 

115     sceptra  regum  mea  sunt,  mei  cardinales, 

per  quos  res  Ecclesiae  facio  venales. 
Ite,  dispergimini  per  anfractus  mundi, 

ad  vos  omnes  trahite  in  centrum  profundi; 

caro  sanctus  [sie  in  Cod.?]  sequar  vos>  sie  enim  spopondi. 
120     At  illi  corripiunt  fugam  gemebundi. 

VIII. 

Domino  Papae. 

[Flac.  Illyr.  de  corr.  Eccl.  statu  p.  9.  —  Leyser  Hist.  poet.  med. 
aevi  p.  779.  —  Wright  p.  57.] 

1  anto  viro  locuturi 
studeamus  esse  puri, 

sed  et  loqui  sobrie, 
carum  care  venerari, 
5     et  ut  simus  caro  cari 

careamus  carie. 
Decet  enim,  et  hoc  unum 
est  inprimis  opportunum, 

ut  me  ipsum  iudicem; 
10    homo  vetus  exuatur, 
et  vir  novus  induatur 

ante  tantum  iudicem. 
Commendarem  mundi  mores, 
sed  virtutis  amatores 
15         paucos  esse  doleo; 

quod  si  pravos  reprehendam, 
et  eis  non  condescendam 

bella  mihi  video. 
Sed  o  iudex  aequitatis, 
20    propagator  veritatis, 

lenis  aura  saeculi: 

esto  mihi  in  asylum, 
te  rectore  surasi  stilum, 
te  duce  signa  tuli. 
25     Sed  quis  sum,  qui  ausim  loqui 
coram  tanto?  qnis  ego?  qui 

sano  fretus  capite 
rodo  pravos  in  aperto, 
vox  clamantis  in  deserto 
30         „rectas  vias  facite!" 

Quid  desertum  nisi  mundus? 
Mundus  quidem,  sed  immundns, 

quia  munda  polluit; 
se  desertum  dici  dolet, 
35     quia,  qui  vernare  solet, 
ecce  prorsus  aruit. 
Qui  solebat  in  praelatis 
germinare  largitatis 
et  pudoris  flosculos : 
40     tali  partu  destitutum 

germen  afFert  non  virtutum 

sed  spinas  et  tribulos. 
Qui  sunt  Spinae  tribulique? 
qui?  pastores  praelatique 
45         amatores  muneris; 

cum  non  pascant,  sed  pascantur: 
non  a  pasco  derivantur, 

sed  a  pascor,  pasceris. 
Blandos  amant  et  bilingues, 
50     canes  muti,  tauri  pingues, 
gigantum  fraterculi; 


51     Juven.  IV,  98. 

qui  thesauros  coacervant, 
non  dispergunt,  sed  observant 
ut  pupillam  oculi. 
55     Omnis  habens  muneratur, 
non  habenti  supplantatur 
id  ipsum  quod  habuit; 
in  deserto  mundi  huius 
nemo  floret,  nisi  cuius 
60         bursa  nondura  vomiüt  (tabuit?) 
Bursa  praegnans  principatur, 
sapiensque  conculcatur 

si  manus  aere  vacet; 
nam  si  pauper  sit,  sophia 
65     vilis  erit.     Quare?  qiüa 
pauper  ubique  iacet. 
Pauper  iacet,  sed  palpones, 
quorum  blandi  sunt  sermones, 
et  ipsi  sunt  iacula, 
70     isti  sunt  quos  mundus  amat, 
et  de  quibus  psalmus  clamat: 

„beati  in  macula". 
In  macula  sunt  beati, 
sed  non  sunt  immaculati, 
75         teste  conscientia: 

vivunt  [vivit?]  leno  more  suis, 
quia  in  labiis  suis 

diffusa  est  gratia. 
Quid  dant  artes  nisi  luctum 
80     et  laborem?  vel  quem  fructum 
fert  genus  et  species? 


72     Psalm.  CXVIII,  1.     Beati  immaculati  iu  via. 

olim  plures,  nee  est  mirum, 
provehebant  „Anna  virum", 
et  „Fraternas  acies". 
85     Antiquitus  et  studere 
fruetus  erat,  et  habere 
declamantes  socios; 
nunc  in  arca  sepelire 
nummos  maius  est  quam  scire 
90         „Bella  per  Emathios". 
Opulenti  solent  esse 
qui  aptabant  virgam  Jesse 

partui  virgineo: 
sive  rubum  visionis, 
95     sive  vellus  Gedeonis 

sparsum  rore  vitreo. 
Si  per  aquas  rubri  maris 
designatur  salutaris 
lavacri  lavatio  : 
100     licet  hoc  sit,  quod  lucrum  fert, 
quid  hoc  scire  mihi  confert, 

si  sciens  esurio? 
Solet  Christus  appellari 
lapis  scissus  de  altari 
105         non  manu,   sed  foreipe; 


-  83  Virg.  Aen.  init. 

84  Statius  Theb.  init. 

90  Lucan.  Phars.  init. 

92  Jesaias  XT,  1 ;  10. 

94  Exod.  III,  2. 

95  Jud.  VI,  37. 
104  Jes.  VI,  6. 

hoc  est  notum  sapienti, 
sed  praebendam  requirenti 

nemo  dicit  „accipea. 
Scio  crucem  figurari, 
110     quando  lego  dulcorari 

flumen  apud  Exodum, 
manibusque  cancellatis 
Jacob  nostrae  libertatis 
praesignare  commodum. 
115     In  Hebraea  lege  legis 

quod  serpentem  lator  legis 

erexit  in  patulo, 
ut  cessaret  mors  et  tabes, 
quia  nostras  lavit  labes 
120         Christus  in  patibulo. 
Duo  ligna  Saraptenae 
spiritalis  escam  coenae 
coquunt  in  Ecclesia; 
Abrahamque  tulit  ligna, 
125     per  quae  digne  Deo  digna 
cremaretur  hostia. 
Fudit  aquam  ter  Elias, 
et  ter  sanctus  Jesaias 
trinitatem  innuit; 


111  Exod.  XV,  25. 

112  Genes.  LXVIII,  15. 
117  Num.  XXI,  8. 

121  I.  Regg.  XVII,  12. 

124  Genes.  XXII. 

127  I.  Regg.  XVIII,  34. 

128  Jes.  VI,  3. 

130     vidit  Abram  trinum  chorum, 
Ruth  in  agro  Judaeorum 

trinitatem  messuit. 
Sic  involvit  rota  rotam, 
sie  deponit  leprae  notam 
135         lex  in  superficie; 

sie  vinciri  parvipendit 
Joseph,  quando  non  attendit 

vocem  fornicariae. 
Dumque  per  desertum  itur, 
140     a  gentili  reperitur 

calens  unda  penitus; 
quia  legis  in  deserto 
reperitur  a  diserto 

calor  saneti  Spiritus. 
145     Haec  scutari  quidam  solent, 
post  afflicti  fame  dolent 

se  vacasse  studio; 
unde  multi  perierunt, 
et  labore  defecerunt 
150         scrutantes  scrutinio. 
Ergo  quia  tot  oppressis 
in  studendo  parva  messis 

redditur  post  aspera: 
ad  Romani  sedem  patris 
155     et  ad  sanetae  Sion  matris 

sum  reversus  ubera. 
Turpe  tibi,  pastor  bone, 
si  divina  lectione 

spreta  fiam  laicus; 


130     Genes.  XVIII,  3. 
134     Exod.  IV,  6. 


51 

160     vel  absolve  clericatu, 

vel  fac,  ut  in  cleri  statu 

perseverem  clericus. 
Dulcis  erit  mihi  Status, 
si,  praebenda  muneratus 
165         reditu  vel  alio, 

vivam,  licet  non  abunde, 

saltem  mihi  detur,  im  de 

studeam  de  proprio. 

IX. 

Gualtherus  de  Insula  praedicans  scholaribus  bonis 
in  reditu  suo  a  curia  Romana. 

[Wright  Anecd.  lit.   p.  44.] 

Ut  membra  cohaereant  invicem  cum'capite 
gaudete  in  domlno,   diem  festum  agite, 
hilares  et  sobrii  cum  propheta  dicite: 
laetare  Jerusalem  et  conventum  facite. 
5  Ante  legum  dominos  et  magistros  artium 

usurpare  videor ' doctorls  officium,, 
ut  sermonis  epulo  relevem  ieiunium, 
cum  fortassis  unus  sim  minus  sapientium. 
Sed  quod  minus  habeo  supple,   dator  omnium, 
10     tu  qui  nobis  factus  es,  Domine,   refugium. 

?  S  ,  *J-f  Homo  quidam  pater  familias  fecit  testamentum  in  quo  usu- 

)vn,»»^w^  e^i-K:    fructum  cujusdam   domus  pretiosae  tribus  haeredibus  legavit. 

Domus  quam  praediximus  domus  est  scientiae, 
j  quam  reliquit  Dominus  hominis  industriae 
ut  fructus  percipiat  illius  prudentiae, 
de  qua  scribit  lectio  libri  Sapientiae. 
15  Ordines  scholarium  discordes  et  varii, 

tres  sunt  sapientiae  facti  fructuarii, 
quorum  quia  duo  sunt  segnes  operarii, 
non  reddentur  singulis  singuli  denarii. 

Primus  ordo  continet  scholares  grammaticos, 
20     logicos  et  rethores  atque  mathematicos, 


-n 

quos  uno  vocabulo  secundum  Italicos 
Garamantes  dicimus  sive  Garamanticos. 

Inter  artes  igitur  quae  dicuntur  trivium, 
fundatrix  grammatica  vendicat  principium, 

25     sub  hac  chorus  militat  metrice  scribentium, 
quae  se  solam  aestimat  artem  esse  artium. 

Inter  quos  sunt  quatuor  rhythmice  dictantium, 
qui  super  hoc  retinent  sibi  Privilegium, 
Stephanus  flos  scilicet  Aurelianensium, 

30     et  Petrus  qui  dicitur  de  Castro  Blesensium. 
Istis  non  immerito  Bertredus  addicitur, 
sed  nee  inter  alios  apte  praetermittitur 
ille,   quem  Castellio  latere  non  patitur, 
in  cuius  opusculo  Alexander  legitur. 

35  Post  illam  quae  prior  est  caeteris  in  trivio 

subinfertur  logica  grandi  supercilio, 
discolor  sententiis  et  accineta  gladio, 
per  quam  falsum  resecat  logicorum  ratio. 
Hanc  doctorum  asserit  multiplex  opinio; 

40     sed  eunetos  praeradiat  nova  constitutio, 
in  qua  rebus   derogat  Baelardi  sanetio, 
attributo  voeibus  rerum  privilegio. 

Tertia  subsequitur  species  rhetoricae, 
domum  sapientiae  poliens  mirifice; 

45     apprehendit  siquidem  juneturam  grammaticae, 
quam  postquam  purgaverit  sub  censura  logieae, 
depingit  coloribus  et  verborum  murice. 


26  Die  Pariser  Handschrift  hat  diesen  Vers  nicht.  Das 
sinnlose  scholam  bei  Wright  änderte  Du  Me'ril  1.  1.  p.  151 
richtig  in  solam. 

29ff.  —  cf.  Du  Me'ril  p.  151.  not.  3.  4. 

Sequitur  quadrivium,  id  est  mathematica, 
eadem  quae  dicitur  a  quibusdam  logica, 

50     quae  singula  trutinans  lance  philosophica 
de  naturis  disputat  et  de  rerum  physica. 

Hie  igittir  artium  felix  septenarius 
factus  est  scientiae  quasi  fruetuarius; 
sed  labor  nee  utilis  nee  est  necessarius, 

55     imrao  voluntarius  sive  voluptarius. 

Quid  tibi  grammatica  studioso  parta  labore, 
quid  confert  logica  quae  certat  laudis  amore? 
quid  fert  rhethorica  vernante  superba  lepore? 
quem  referunt  fruetuni  versus  nugaeve  canorae? 

60     talia  non  sapiunt  viri  sapientis  in  ore. 

Esto  seeundus  Atlas,   dicas  quo  sidere  frugis 
defectum  patiatur  ager,  quis  frugifer  annus, 
unde  nives  producat  liiems,   quae  veris  in  ortu 
temperies  impinguat  humum,   cur  ardeat  aestas, 

65     cur  legat  autumnus  praegnantes  ebrius  uvas; 
circulus  an  possit  quadrari,   an  musica  formet 
coelestes  modulos,  dicas  quis  sidera  Septem 
impetus  obliquo  rapiat  contraria  mundo, 
quot  distent  a  se  gradibus,   quae  Stella  noeivum 

70     impediat  saevire  senem,  quo  sidere  fiat 

obice  propitius,  Martern  quis  temperet  ignis. 
Parva  loquor,  claudas  totum  sub  pectore  coelum: 


61 — 72     Der  Dichter  entlehnte  diese  Stelle,    mit  einigen  Aen- 
derungen,  seiner  Alexandreis  III,  142  ff. 

65     Alex.  III,  146 :     quis  dedit  autumno   maturis    (1.  calcandis) 
cingier  uvis. 

67     Alex.  1.  1.    Caelestes  modulos  vel  quanta  proportio  rerum 
Quatuor  inter  se,  novit  quis  sidera  septem 

finge  quod  hoc  scieris,  sed  et  his  maiora,  quid  ad  rem? 
Tarn  cito  descieris  haec  omnia  quae  nihil  ad  rem. 

75  Transeamus  igitur  ad  imperatorias 

sanctiones  principum,   quae  fraudes  et  alias 
in  domo  scientiae  prohibent  iniurias: 
hos  labores  dixeris,  si  recte  definias, 
vel  impensas  utiles  vel  non  necessarias. 

80  Bonum  tarnen  arbitror  scire  iuris  apicem; 

sed  si  iuxta  domini  voluntatem   iudicem, 
nihil  mihi  proderit  scire  totum  codicem, 
dum  nil  boni  proferam   ante  tantum  iudicem. 
Si  damnum  prosequitur  datum  lex  Aquilia, 

85     si  quartam  de  singulis  resecat  Falcidia, 
quid  reportat  commodi  talis  observantia, 
per  quam  non  interius  resecantur  vitia? 

0  quam  felix  Studium,   quam  felices  operae, 
si  possemus  legibus  in  aeternum  vivere ; 

90     sed  cum  regum  videas  corpora  putrescere, 
qui  iuris  aenigmata  studuerunt  solvere, 
cur  noctis  vigilias  consumis  hoc  opere? 
Si  super  his  liceat  breviter  concludere, 
vanum  est  scholaribus  ante  lucem  surgere, 

95     *  cum  nil  boni  percipiant  de  eorum  opere. 
Verum  si  lex  Moysi,  quae  divina  dicitur, 
nil  perfectum  attulit,  a  maiori  sequitur 
quod  nulla  perfectio  legis  intelligitur, 
quam  Romanos  principes  promulgasse  legitur. 


84  Tit.  Inst,  de  lege  Aquilia  IV,  3 ;  Dig.  ad  leg.  Aquil.  IX,  2. 

85  Tit.  Inst,   de   lege   Falcidia  II,  22;    Dig.   ad   leg.   Falcid. 
XXXV,  2. 

95     Fehlt  in  der  Pariser  Handschrift. 

100  Sed  nulla  facultas  est  quae  cor  magis  alliget, 

quam  ista,  cum  pelagus  paupertatis  mitiget; 
seminat  grammatica,   semper  tarnen  indiget, 
lex  autem  et  pliysica  manipulos  colliget. 
Sed  licet  haerentes  extirpet  physica  morbos, 

105  et  nitidam  reddat  potio  sumpta  cutem: 

si  diamargariton  diuturnet  munera  vita 
nee  sinat  in  fatum  plures  abire  dies; 
si  pretiosa  tuus  consumat  edulia  venter, 
et  gula  cauponum  sorbeat  inde  merum; 

110     quid  prodest  Status  exterior,   si  sordeat  intus 
languidus  et  vitii  febre  sepultus  homo? 
Si  videas  legista  tuos   vernare  penates, 
purpura  si  latus  et  digitos  involvat  achates, 
clara  licet  proles,  licet  uxor  in  aure  susurret, 

115     naturam  expellas  furca  tarnen  usque  recurret. 
Procedamus  igitur  ad  ordinem  tertium, 
id  est  ad  theologos,   quorum  felix  Studium, 
qui  divinis  maneipant  artibus  ingenium, 
hi  sunt  imbres  coelici,   dulce  stillicidium ; 

120     praeconantur  aeternum  illius  praeconium, 
cuius  laus  perficitur  ex  ore  infantium. 

Haec  est  sapientia  de  qua  prius  dixeram, 
duas  habens  species,   spiritum  et  literam; 
litera  mortificat,   sed  seeundum  alteram 

125     invenitur  Caritas  quae  non  agit  perperam. 

Satis  quidem  rudis  est  et  satis  inconditus 
intellectus  literae,  si  non  sit  expositus; 
sed  si  velis  literam  sugere  medullitus, 
balsamum  reperies  et  mel  saneti  Spiritus. 

115     Horat.  Epp.  I,  X,  24. 

122  ff.  fehlen  in  der  Pariser  Handschrift, 

130         Iuxta  ripam  fluminis  denegantis  poculum 

sitivisse  legimus  Israel  insedulum; 

sed  amaritudines  fluminis  per  baculum 

dulcoravit  Moyses,   computant  (1.  compotavit)  populum. 
Haec  sunt  verba  literae,  sed  haec  expositio : 
135     amara  vel  aspera  fuit  legis  lectio ; 

sed  minas,  quas  intulit  illa  superstitio, 

suae  Christus  expulit  crucis  beneficio, 

dum  mortales  oculos  caligantes  vitio 

lavit  agnus  proprii  sanguinis  collutio. 
140         Panis  quam  (quo,  quem?)  se  voluit  Elias  reficere, 

sub  favilla  legitur  coctus  a  muliere. 

Quod  si  vis  cum  Jonatha  mel  de  quercu  sugere, 

panis  de  quo  loquitur  conditus  subemere  (?) 

spiritalis  sensus  est  sub  favilla  literae. 
145  Isto  pane  pascitur  fidelis  Ecclesia, 

hunc  panem  conficiunt  sacerdotis  labia, 

dum  se  transsubstantiat  terrena  substantia 

in  illam  quam  peperit  mater  viri  nescia; 

hie  est  eibus  animae,  dulcis  eucharistia, 
150     quem  in  crucis  clibano  vera  coxit  hostia. 

Joseph  ut  se  liberet  ab  amplexu  feminae 

evasisse  legitur  relicto  velamine, 

quia  salva  penitus  et  illaeso  numine 

passa  est  humanitas  assumpta  de  virgine. 
155  Non  enim  divinitas  incomprehensibilis, 

qur  cum  patre  filius  manet  invisibilis, 


130  cf.  oben  VIII,  110. 

139  Giebt  es  ein  Wort  collutiumf 

140  cf.  oben  VIII,  119. 
142  I.  Samuel.  XIV,  26. 

crucifigi  potuit,  sed  caro  passibilis, 
in  qua  facton  factus  est  et  excelsus  humilis. 
Sed  inter  miracula  testamenti  veteris 
160     istud  est  mirabile  et  mirandum  prae  caeteris, 

quod,  ut  secum  (sese?)  redimat  a  dolore  carceris, 
se  ipsum  incarcerat  fabricator  aetheris. 

X. 

Oratio  „Miserere  mei  Deus"  rhythmice  composita 

a  Gualthero  de  Insula  iuxta  sermonem  et  ordinem 

psalmi,  ipso  infirmo  ad  mortem  exeunte. 

Uitm  Gualtherus  aegrotaret, 
et  aegrotans  cogitaret 

quod  ad  vitae  terminum 
vocaretur  a  potente, 
5     metu  mortis  imminente 

invocavit  Dominum: 
Miserere  mei  Deus, 
quia  miser,   quia  reus, 

delictorum  oneri 
10     atque  iugo  subiugatus, 
ad  te  clamat  epulatus 

in  fermento  veteri. 
Miserere  mei  Deus, 
luctus,  clamor,  dolor  mens 
15         ad  te,  Christe,  veniat! 
Audi  flentem  peccatorem, 
dum  non  habet  redemptorem, 

nee  qui  salvum  faciat. 

10    Psalm.  L. 

Et  secundum  caritatis 
20     et  immensae  pietatis 

tuae  multitudinem 
pravos  actus  et  enormes 
in  me  delens,  me  reformes 

tuam  ad  iinaginem. 
25     Ampliori  mentem  meam    . 
a  delicto  lavans,  eam 

et  perfundens  gratia 
sie  emundes,  ut  peccati 
per  contemptum  perpetrati 
30         nulla  sint  vestigia. 
Quoniam  iniquitatem 
et  corruptae  vetustatem 

mentis  in  me  fateor, 
cumque  vertam  statum  mentis 
35     contra  mentem,  imminentis 

hostis  vim  intueor. 
Auetor  pacis  et  virtutis, 
qui  me  iugum  servitutis 

huius  pati  pateris, 
40     adsis  mihi  spes  salutis, 
et  delicta  iuventutis 

meae  ne  memineris. 
Vitam  aufert  et  virtutem 
fallax  equs  (?)  ad  salutem, 
45  pronus  ad  illicitum; 

nee  a  malo  resipiscit, 
dum  quod  amat  coneupiseit 

caro  contra  spiritum. 


_61_ 

Tibi  soli  sie  peceavi, 
50     que-d  me  solum  aecusavi, 
iustus  ut  in  omnibus 
esse  iudex  iudiceris; 
vincas,  ut  iustificeris 
tuis  in  sermonibus. 
55     Ecce  enim  cum  peccatis 
in  häne  vallem  paupertatis 

culpa  generali tium 
esse  meum  properavit, 
in  ntroque  declinavit 
60  liberum  arbitrium. 

Ecce  euneta  cognovisti, 
veritatem  dilexisti, 

qui  per  tuam  gratiam, 
ne  declinem  per  consensum, 
65     tribuisti  mihi  sensum 
et  intelligentiam. 
Adsperges  me  coeli  rore, 
rigans  mentem  pleniore 
lucis  tuae  radio; 
70     ut  cum  tui  recordabor 
super  nivem  dealbabor 

relegato  vitio. 
Auditui  meo  dabis, 
cum  ad  vitam  revocabis, 
75         salutare  gaudium; 
fac  oriri  solem  tuum, 
ut  perducat  lumen  suum 
sicut  sidus  radium. 


, 

Avertatur  a  delictis, 
80     tarn  a  factis  quam  a  dictis 

meis  tua  facies; 
sie  reatus  auferatur, 
ut  omnino  deleatur 

criminum  pernicies. 
85     Cor  et  mentem  meam  munda, 
ne  sit  turpis  et  immunda 

labe  conscientiae ; 
fac  ut  semper  innovetur, 
innovata  feeundetur 
90         rore  tuae  gratiae. 

Ne  proiieias  prostanlem, 
otiosum  diu  stantem; 

sed  ad  vitae  vesperam 
vitis  verae  fac  eultorem, 
95     ut  sim  vigil  ad  laborem, 

operi  dans  operam. 
Redde  mihi  iam  salutem, 
ut  per  tuam  sit  virtutem 

mihi  eulpae  terminus; 
100     et  confirmes  sie  in  ea, 
ut  sit  fortitudo  mea 

et  laus  mea  Dominus. 
Docens  ergo  tuam  viam, 
ut  te  solum  Deum  sciam 
105         in  aeternum  vivere, 
verba  tua  confitebor, 
et  in  ipsis  exercebor 

corde,  voce,  opere. 

Liberator  salutaris, 
110     qui  compescit  fluctus  maris 
tumescentis,  fluctibus 
liberare  me  dignetur, 
paxque  sola  dominetur 
meis  in  vlsceribus. 
115     Domine,  labia  mea 

ut  sit  tibi  laus  per  ea 

iugiter  aperias, 
ut  de  petra  durae  mentis 
aquam  fontis  et  torrentis 
120  inundare  facias. 

Quoniam  evacuato 
.  holocausto  pro  peccato, 
quae  sunt  turbae  veteris, 
te  quaeramus  mente  pura, 
125     legis  autem  in  figura 
tu  non  delectaberis. 
Sacramentum  purae  mentis 
et  perfecte  poenitentis 
Dei  sacrificium; 
130     cor  contritum  numquam  spernis, 
sed  benigno  vultu  cernis, 

porrigens  solatium. 
Bone  Deus  et  benigne, 
tu,  quem  tui  quaerent  digne 
135  per  virtutum  semitas, 

fac  ut  semper  exaltetur 
et  ut  in  te  delectetur 
sancta  Sion  civitas. 

Tunc  tu  vere  delectaris, 
140     tunc  oblaturn  acceptabis 
sacramentum  gratiae, 
ut  eamus  iter  tutum, 
quia  Dominus  salutum 
ipse  est  rex  gloriae. 
145     Gloria,  laus  patri  Deo, 
filioque  sit  cum  eo, 

sit  et  sacro  flamini; 
sicut  erat  ab  aeterno 
gloriosum  in  superno 
150  magnum  noraen  Domini.  —  Amen. 


Hofbuchdruckerei  der  Gebr.  Jänecke  in  Hannover. 

